laion/Wikipedia-Exotic huggingface dataset:
ישראל ברנר

ישראל ברנר (4 באוגוסט 1947 - 3 ביולי 2012) היה שופט ומאמן כדוריד ישראלי. בשנות ה-70 של המאה ה-20 הצעיד את הפועל רמת גן ומכבי ארזים רמת גן (כדוריד) לזכייה בגביעי המדינה והפך את קבוצת הפועל אזור לשם דבר בענף הכדוריד. בשנות ה-80 אימן את הפועל פתח תקווה והוביל אותה לצמרת הליגה, את אס"א תל אביב, ואת מכבי רעננה, שאותה העלה לליגה הראשונה. במסגרת הקריירה הענפה שלו שימש ברנר כעוזר מאמן נבחרת ישראל, מאמן נבחרת הנוער ומאמן נבחרת האפרוחים. בסוף שנות ה-80 הקים את ארגון מאמני הכדוריד בישראל והביא מאמני כדוריד מהשורה הראשונה בעולם להשתלמויות והעשרות למאמני הכדוריד בישראל. בתחילת שנות ה-90 החל לכהן כיו"ר מועדון אס"א תל אביב, תפקיד שמילא בהתנדבות במשך 18 שנים. כיו"ר אס"א תל אביב, הנהיג את המועדון לזכייה באליפות אחת, ארבעה גביעי המדינה והשתתפויות מוצלחות במפעלים אירופאים. בעונת 2008/9 שימש מאמן הקבוצה והצעיד אותה לזכייה בגביע המדינה. כיהן כחבר הנהלת איגוד הכדוריד בישראל וכיו"ר הוועדה המקצועית ובמסגרת פועלו, הביא לקידום שחקנים צעירים, חשיפת הענף ליישובים בפריפריה ויצירת הסכם השידורים הראשון של הליגה בכדוריד בערוץ הספורט. התגורר ברעננה, היה נשוי ואב לשלושה ילדים. ב-3 ביולי 2012 נהרג ישראל ברנר בתאונת דרכים ב"ציר המוות" בפתח תקווה. הוא נטמן בבית העלמין כפר נחמן שברעננה. ישראל ברנר, מגדולי מאמני הכדוריד, נהרג בתאונה, באתר ONE‏, 3 ביולי 2012 כדוריד: ישראל ברנר נהרג בתאונת דרכים, באתר ynet, 3 ביולי 2012
משה מלר

משה מלר (נולד ב-1944) הוא קצין צה"ל במיל' בדרגת אלוף-משנה. פיקד על גדוד 61 בחטיבת אגרוף הברזל במלחמת יום הכיפורים ועוטר בעיטור המופת. מלר נולד בקיבוץ בית הערבה. במלחמת העצמאות היה בן 4 כשפונה מהמקום עם שאר חברי הקיבוץ. משפחתו עברה לקיבוץ כברי בו גדל. עם גיוסו לצה"ל ב-1962 התגייס לנח"ל, עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שב לנח"ל והיה למפקד מחלקה. לאחר מכן החליט לעבור הסבה לשריון ובסופה שירת כסגן מפקד פלוגה בגדוד 82 של חטיבה 7. לאחר שחרורו למד הנדסה בטכניון ובתחום לימודיו עבד שם כחוקר. במלחמת ששת הימים גויס למילואים ופיקד על פלוגת טנקי צנטוריון 5 בגדוד 125 של חטיבת אגרוף הברזל. הוא לחם בחזית המצרית והשתתף בקרבות בגזרת ג'בל ליבני. במהלך המלחמה נפצע מספר פעמים. במלחמת יום הכיפורים פיקד על גדוד 61, גדוד טנקי צנטוריון בחטיבת אגרוף הברזל. תחת פיקודו לחם הגדוד בקרבות הבלימה והתקפת הנגד הישראלית ברמת הגולן. ב-19 באוקטובר סבל מהתייבשות ובמקומו מונה למפקד הגדוד הקמב"ץ אורי גולדפרב, הגדוד סייע לכוחות הצנחנים בכיבוש אום בוטנה. במהלך הקרב נטל מלר חזרה את הפיקוד על הכוח שסייע בחילוץ יחידת חרמ"ש והיה תחת מתקפת נגד של הסורים. מלר סייע בחילוץ הכוחות עד שהטנק שלו נפגע, גולדפרב נהרג והוא נפצע. לאחר שהשתחרר מבית החולים חזר לפקד על הגדוד שעבר לחזית המצרית. על פועלם במלחמה עוטרו מלר בעיטור המופת וגולדפרב בעיטור העוז. לאחר המלחמה היה מלר ממובילי תנועת המחאה וממייסדי תנועת "תמורה - ארץ ישראל שלנו". הוא חזר לשירות הקבע ופיקד על חטיבת הראל. עיטור המופת שהוענק למשה מלר, באתר "בעוז רוחם" של אגף כוח האדם בצה"ל משה מלר, באתר "50 שנה למלחמת יום הכיפורים" של ארכיון צה"ל ומערכת הביטחון דוד (דודו) הלוי, כנגד כל הסיכויים, הוצאת מודן והוצאת משרד הביטחון, 2019, עמוד 209. דוד (דודו) הלוי, כנגד כל הסיכויים, הוצאת מודן והוצאת משרד הביטחון, 2019, עמודים 257-256.
מלר

מלר הוא שם משפחה ממקור גרמני (Meller). זוהי הגרסה בגרמנית תחתית לשם "מילר" שפירושו טוחן. האם התכוונתם ל... אבי מלר – עיתונאי, קריין ופרשן ספורט ישראלי דן מלר – מנתח פלסטי ופסל, מקימי עמותת "עלה חופש" ומפלגת אור ירדנה מלר-הורוביץ – מזכירת הכנסת ליס מלר – משוררת גרמנייה-ישראלית, ספרנית ומתרגמת משה מלר – קצין צה"ל, מעוטר עיטור המופת עדנה מיטווך-מלר – משוררת, מתרגמת, עורכת ספרותית ומוזיקלית ישראלית עמוס מלר – חלילן, מנצח, מלחין ומשורר ישראלי מילר קמחי (עברות נפוץ לשם)
פרד האריס

האם התכוונתם ל... פרדריק גרוניך – איש צבא יהודי אמריקאי שהגיע לישראל זמן קצר לאחר הכרזת העצמאות ויעץ לדוד בן-גוריון בענייני צבא במהלך מלחמת העצמאות, כשהוא מוכר בשם "פרד האריס" פרד ר. האריס – סנטור מאוקלהומה בשנים 1973-1964
טיין אנד ויר

טיין אנד ויר (באנגלית: Tyne and Wear) הוא מחוז שייר בצפון אנגליה, הממלכה המאוחדת. הוא גובל בים הצפוני ממזרח, נורת'מברלנד מצפון, ובמחוז דרהאם מדרום. לפני הקמת המחוז בשנת 1974, שטחו התחלק בין שני המחוזות המקיפים אותו. עד שנת 1986 הייתה מועצה מחוזית, אך היא התבטלה בסופו של דבר. למרות ביטול המועצה, עדיין ישנם גופים הפועלים ברמה המחוזית, ובניהם שירות תחבורה ציבורית, שירותי כבאות ומוזיאונים. בטיין אנד ויר ישנם כ-13 מחוזות הצבעה לבית הנבחרים הבריטי. באופן מסורתי המחוז נחשב למעוז של מפלגת הלייבור, ובשנת 2010 המפלגה ניצחה בכל מחוזות הבחירה. מדיה וקבצים בנושא טיין אנד ויר בוויקישיתוף טיין אנד ויר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
כותלי

כָּתְלי (שם מדעי: Tichodroma muraria) הוא מין של ציפור שיר שוכנת צוקים וסלעים (מהם שמו) והמין היחיד במשפחת הכותליים (Tichodromadidae), הקרובה למשפחת הסיטיים. הכותלי מצוי בטבע לאורך דרום אירואסיה לרבות בישראל. תחום מחייתו של הכָּתְלי הוא ההרים הגבוהים של אירואסיה, בגבהים שבין 1000 ל-3000 מטר. בחורף הכָּתְלי יורד לאזורים נמוכים יותר ודרומיים יותר. בישראל הוא חורף נדיר ביותר, בחודשים ינואר ופברואר. ניתן לראותו בצוקים של נחל עיון, נחל דישון, הארבל ובקניוני מדבר יהודה. אורך הגוף של הכָּתְלי הבוגר הוא כ 15.5–17 ס"מ, אורך הכנף כ-10 ס"מ והמשקל כ 17–19 גרם. צבעו הוא כחול-אפור, אולם המאפין הבולט ביותר הוא צבע השני של הכנפיים. הכָּתלי ניזון מחרקים אותם הוא מלקט בין חרכי הסלעים, ולעיתים גם לוכד אותם במעופם. פעם אחת בשנה הנקבה מטילה 3 עד 5 ביצים באורך כ-21 מ"מ. הנקבה לבדה דוגרת על הביצים 19–21 ימים, וכל אותו הזמן מאכיל אותה בן זוגה. אחרי הבקיעה שני בני הזוג מאכילים את הגוזלים לתקופה של כ-30 יום. עזריה אלון, החי והצומח של ארץ ישראל, כרך 6 - עופות (עוזי פז), עמוד 406. משרד הביטחון – ההוצאה לאור והחברה להגנת הטבע, 1986, ISBN 9650500685 מדיה וקבצים בנושא כותלי בוויקישיתוף כותלי, באתר ITIS (באנגלית) כותלי, באתר NCBI (באנגלית) כותלי, באתר Animal Diversity Web (באנגלית) כותלי, בבסיס הנתונים ARKive (באנגלית) כותלי, באתר GBIF (באנגלית) כותלי, באתר אנציקלופדיה בריטניקה (באנגלית) כותלי באתר הרשימה האדומה של IUCN ציפורים, פורטל צפרות - אתר הצפרות הישראלי, באתר www.birds.org.il (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
רוח מדבר

רוּחַ מִדְּבָּר הוא כפר שיקומי לטיפול גמילה מסמים ומאלכוהוליזם, ואף מהפרעות אכילה, עבור בוגרים וצעירים. ממוקם באזור מועצה אזורית רמת הנגב, אך מיועד למטופלים מכל הארץ. הכפר נפתח בשנת 2010, מופעל על ידי "עמותת יחדיו", ונתמך על ידי "פארמדום" ו"קרן רש"י", משרדי הממשלה, הרשות למלחמה בסמים ומפעל הפיס. שטחו של הכפר הוא למעלה מ-40 דונם . החלטת הממשלה מס. נג/17 מיולי 2005 הכירה ככפר מהמניין. רוח במדבר, באתר "עמותת יחדיו". רוח במדבר באתר "קרן רש"י". אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. השם על פי ירמיה ד' יא: "...רוח צח שפים במדבר...". מקור: ועדת השמות הממשלתית, רשומות 5488, 2 בפברואר 2006 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
ביינום

האם התכוונתם ל... אדוארד ון ביינום – מנצח הולנדי אנדרו ביינום – כדורסלן אמריקאי ויל ביינום – כדורסלן אמריקאי קרוליין ביינום – היסטוריונית אמריקאית
אימוליישן

אימוליישן (מאנגלית: Immolation) היא להקת דת' מטאל אמריקאית מניו יורק שבארצות הברית, ואחת הלהקות המובילות את התחום כיום. הלהקה נוסדה במאי של שנת 1986 על ידי הבסיסט והסולן אנדראו סאקוויץ והמתופף דייב ווילקינסון תחת השם "ריגור מורטיס". לאחר שהקליטו את הדמו Warriors of Doom, הלהקה שינתה את שמה ל"אימוליישן" באפריל של שנת 1988. הלהקה חתמה על חוזה חברת התקליטים Roadrunner Records והוציאה לאור את אלבום הבכורה שלה Dawn of Possession. אימוליישן נזרקה מחברת התקליטים לאחר שזו פיטרה את הרוב המוחלט של להקות הדת' מטאל שאתם עבדה, אך חתמה על חוזה עם Metal Blade. זמן קצר לאחר מכן, הוציאה את האלבומים Here in After,‏ Failures for Gods וClose to a World Below, אלבום שנחשב לקלאסיקת דת' מטאל מודרנית. שלושת האלבומים הבאים בתור של הלהקה, Unholy Cult,‏ Harnessing Ruin וShadows in the Light יצאו לאור דרך חברת התקליטים הצרפתית Listenable Records. מאז הוציאה הלהקה שני אלבומים נוספים: Majesty and Decay וKingdom of Conspiracy, שניהם דרך Nuclear Blast. (1991) Dawn of Possession (1996) Here in After (1999) Failures for Gods (2000) Close to a World Below (2002) Unholy Cult (2005) Harnessing Ruin (2007) Shadows in the Light (2010) Majesty and Decay (2013) Kingdom of Conspiracy (2017) Atonement (2022) Acts of God פרק זה טעון עדכון. אנא תרמו לוויקיפדיה ועזרו לעדכן אותו. הרכב נוכחי רוס דולן - שירה, גיטרה בס רוברט ויגנה - גיטרה ביל טיילור - גיטרה סטיב שאלאטי - תופים מדיה וקבצים בנושא אימוליישן בוויקישיתוף אתר האינטרנט הרשמי של אימוליישן אימוליישן, ברשת החברתית פייסבוק אימוליישן, סרטונים בערוץ היוטיוב אימוליישן, באתר אפל מיוזיק (באנגלית) אימוליישן, באתר ספוטיפיי אימוליישן, באתר AllMusic (באנגלית) אימוליישן, באתר MusicBrainz (באנגלית) אימוליישן, להקה באתר Encyclopedia Metallum (באנגלית) אימוליישן, באתר דיזר אימוליישן, באתר Discogs (באנגלית) אימוליישן, באתר Songkick (באנגלית) אימוליישן, באתר בנדקמפ אימוליישן, באתר בילבורד (באנגלית) דף הפייסבוק ברשמי הביוגרפיה של אימוליישן באתר Musicmight האלבום באתר Allmusic האלבום באתר Sputnikmusic האלבום באתר Amazon האלבום באתר Allmusic האלבום באתר Sputnikmusic
זסטרוגי

זסטרוגי (ברוסית: Заструги‏; בכתב לטיני: Sastrugi או Zastrugi) הם תלמים או רכסים חדים ולא-סדירים קשים כמו סלע בגובה של עד 30 סנטימטרים, הנוצרים על פני השלג עקב סחיפה אאולית, הקפצה וגלגול של חלקיקי שלג והשקעה, והם מצויים באזורים מושלגים בקטבים או באזורי אקלים ממוזג. הם נבדלים מחוליות בכך שהרכסים מקבילים באופן בולט לכיוון הרוחות הנושבות דרך קבע. תלמים קטנים יותר בלתי סדירים מסוג זה מוכרים כגלונים (קטנים, בגובה 10 מ"מ) או רכסי רוח. תוואי השלג הגדולים במיוחד מהווים מכשול לגולשי שלג, גלשני שלג ולאופנועי שלג. התקדמות על גבי משטח לא-אחיד של זסטרוגי יכולה לעייף מאוד, ותמיד קיים סיכון של שבירת ציוד – הגלונים והגלים משופעים במקרים רבים בחתחתים ומהמורות, פני השטח קשים ואינם סלחניים, ושינויים טופוגרפיים קלים בין רכס למרזבה מתרחשים כל הזמן. המילה "זסטרוגי" (Заструги) היא צורת רבים בשפה הרוסית; ביחיד "זסטרוגה" (Заструга), התעתיק גרמני של המילה הרוסית הוא Sastrugi. מקבילה לטינית לצורת היחיד, "ססטרוגוס", משמשת בכתבים שונים, לרבות יומני המשלחות של קפטן רוברט פלקון סקוט וספרו של ארנסט שקלטון, The Heart of the Antarctic. תחת הרוח, מצטברים חלקיקי שלג חופשיים ונסחפים בדומה למה שמתרחש בחוליות חרמש (חוליות ברחאן), ולכן השם העממי שקיבלו הצורות שמקבל השלג הנסחף הוא ברחאנים. האינואיטים של קנדה קוראים לתצורות השלג המתהוות כתוצאה מכך "קאלוטוגאניק" (kalutoqaniq). עם היחלשות הרוחות, מתגבשות תצורות השלג, או ה"קאלוטוגאניק" הללו, באמצעות המראה והתגבשות מחודשת. כשהרוחות מתחזקות שוב הקאלוטוגאניק נשחקים לצורות מעוצבות של ססטרוגי. האינואיט מכנים את התוואים הגדולים יותר בשם קאיוקלאק (kaioqlaq) ואת הגלונים הקטנים בשם טומרינייק (tumarinyiq). סחיפה נוספת יכול להפוך את הקאיוקלאק בחזרה לקאלוטוגאניק נודד. שלב ביניים של הסחיפה קרוי מפסוק (mapsuk), צורה תלויה. בצד הפונה לרוח של הרכס, הבסיס נסחף מהר יותר מאשר החלק מעליו, תוך יצירת צורה מוכרת של קצה סדן המצביע כנגד הרוח. על מדרונות ההרים משתמשים גולשי סקי מנוסים בעובדה שהזסטרוגי מצביע על כיוון הרוח על מנת לאתר מראש הצטברויות של תלוליות שלג מסוכנות. זסטרוגי צפויים יותר להיווצר על קרח ים שנוצר באותה שנה מאשר על קרח רב-שנתי. קרח חדש חלק יותר מקרח רב-שנתי, שמאפשר לרוח לעבור באופן אחיד על פניו ללא מכשולים טופוגרפיים. השלג, שהוא יבש וקל כל עוד איננו מפשיר, נסחף בקלות עם משבי הרוח ויוצר זסטרוגי מקבילים לכיוון הרוח. במחקר שנערך בנושא באלסקה הוכח שהזסטרוגי מתקבעים במקומם עד חודש מרץ ועשויים להיות קשורים להיווצרות בריכות הפשרה. בריכות הפשרה צפויות יותר להיווצר בשקעים שבין הזסטרוגי על קרח חדש. הפרק השני ברומנו של ג'יימס רולינס "צייד קרח" מדמה את הזסטרוגי המקיפים את השטח שמעל תחנת הקרח התת-מימית לעוגת מקצפת לימון; בניגוד לכך, על הנתיב המחבר את הבסיס התת-מימי אל תחנת מעוף האומגה שמעל פני הקרקע, שחקה התנועה את הקרח והחליקה אותו. מדיה וקבצים בנושא זסטרוגי בוויקישיתוף באנגלית, saltation: תנועתם של חלקיקים, בדרך כלל גרגירי חול, בהשפעת מים או רוח. Rapport du Comité consultatif: Report of the Advisory committee, Google books מקור המונח ברחאן מרוסית, מונח שטבע החוקר אלכסנדר פון מידנדורף לתיאור חולית שממבט-על צורתה נדמית לסהרון. פסקה זו מבוסס על המתואר בעמ' 40 בספר William C. Wonders, Canada's Changing North Petrich, C., H. Eicken, C. M. Polashenski, M. Sturm, J. P. Harbeck, D. K. Perovich, and D. C. Finnegan (2012), Snow dunes: A controlling factor of melt pond distribution on Arctic sea ice
שארלוט קסיראגי

שארלוט מארי פומלין קסיראגי (בצרפתית: Charlotte Marie Pomeline Casiraghi; נולדה ב-3 באוגוסט 1986 במונטה קרלו, מונקו). היא בתם השנייה של קרולין, נסיכת הנובר ונסיכת מונקו, וסטפנו קאסירגי, תעשיין איטלקי. היא השביעית בסדר הירושה לכתר נסיכות מונקו. סבה היה הנסיך רנייה השלישי המנוח וסבתה הייתה גרייס, נסיכת מונקו. היא קרויה על שם סבתא רבתא שלה, הנסיכה שארלוט. שארלוט ושני אחיה, אנדראה ופייר נולדו בנסיכות מונקו, אשר נשלטה על ידי סבם מצד האם, הנסיך רנייה השלישי. כשהייתה בת ארבע, אביה נהרג בתאונת שיט. לאחר מותו של האב, העבירה הנסיכה קרולין את המשפחה לכפר סן רמי דה פרובאנס שבדרום צרפת, זאת בכוונה למזער, כלל שניתן, את חשיפת המשפחה לתקשורת. בינואר 1999 קיבלה שארלוט אב ושני אחים חורגים (הנסיך ארנסט מהנובר והנסיך כריסטיאן מהנובר) מנישואיה של אימה לארנסט אוגוסט, נסיך הנובר. לאחר כחצי שנה נולדה אחותה למחצה, הנסיכה אלכסנדרה מהנובר באוסטריה. המשפחה עברה לגור בפרבר הפריזאי פונטנבלו (Fontainbleau). בין השנים 2001 ל-2004, כחלק מהקבוצה של מרסל רוזייה, השתתפה קסיראגי במספר תחרויות קפיצות ראווה. קסיראגי שומרת על פרטיותה, אך לעיתים לוקחת חלק בפעילויות רשמיות של נסיכות מונקו. המגזין ואניטי פייר בחר בקסיראגי כאחת מהמתלבשות הבינלאומיות הטובות ביותר ב-2006. קסיראגי לעיתים קרובות מצולמת בתצוגות אופנה, תערוכות אמנות ותצוגות רכיבה על סוסים. קסיראגי הופיעה על שער המגזין ווג פריז בספטמבר 2011 ובאפריל 2015. החל מ-2011 קסיראגי ניהלה מערכת יחסים עם הקומיקאי היהודי-צרפתי גד אלמלח, שנחשב לאחד מכוכבי הבידור הגדולים בצרפת. ב-17 בדצמבר 2013 נולד בנם, רפאל באותו בית החולים בו נולדה שארלוט במונקו. הם נפרדו ב-2015. ביוני 2019 קסיראגי נישאה לדימיטרי ראסאם, מפיק סרטים ובנה של השחקנית קרול בוקה. לזוג בן משותף, בלתזר. מדיה וקבצים בנושא שארלוט קסיראגי בוויקישיתוף שארלוט קסיראגי, במסד הנתונים הקולנועיים IMDb (באנגלית) שארלוט קסיראגי, באתר ספוטיפיי שארלוט קסיראגי, באתר AllMusic (באנגלית) שארלוט קסיראגי, באתר MusicBrainz (באנגלית) שארלוט קסיראגי, באתר דיזר The 67th Annual International Best-Dressed List, 2006. Vanity Fair Charlotte Casiraghi Covers Vogue Paris April 2015; Will She Discuss Those Baby Bump Rumors? (ארכיון) Charlotte Casiraghi leaves Monaco hospital with baby Raphäel
נובה קחובקה

נובה קחובקה (באוקראינית: Нова Каховка) היא עיר במחוז חרסון, אוקראינה. העיר החלה להיבנות ב-1950 במקום כפר בשם קליוצ'בויה שהוקם ב-1891. העיר הוקמה כיישוב פועלים ובו התגוררו בוניה של תחנת כוח קחובקה. לשנת ייסוד של העיר נחשבת 1952, שנת מתן השם לעיר. המעסיק העיקרי של תושבי נובה קחובקה הייתה תחנת הכוח קחובקה. ביוני 2023, במסגרת מלחמת רוסיה-אוקראינה, קרס סכר נובה קחובקה שעל נהר הדנייפר, ובעקבות זאת עשרות כפרים באזור הוצפו, ואספקת המים לחצי האי קרים שובשה. רוסיה ואוקראינה החליפו האשמות בנוגע לאחראית להרס הסכר. מדיה וקבצים בנושא נובה קחובקה בוויקישיתוף אתר האינטרנט הרשמי של נובה קחובקה (באוקראינית) נובה קחובקה, ביישום טלגרם נובה קחובקה, ברשת החברתית VK ynet והסוכנויות, אוקראינה מאשימה את רוסיה בהפצצת סכר מרכזי, חשש מהצפות ענק | תיעוד, באתר ynet, 6 ביוני 2023 ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
מטאל בלייד רקורדס

מטאל בלייד רקורדס (באנגלית: Metal Blade Records או בקיצור Metal Blade) היא חברת תקליטים אמריקאית שנוסדה בשנת 1982 על ידי בריאן סלאגל. המטה הרשמי של החברה נמצא בקליפורניה שבארצות הברית, אך ישנם שלוחות של החברה גם בגרמניה, יפן, קנדה ובריטניה. כיום, מעל מאה להקות חתומות על חוזה עם החברה. אמון אמארת' ארמורד סיינט בהמות קניבל קורפס הייט איטרנל קינג דאימונד אס איי ליי דאיינג אימוליישן קריידל אוף פילת' דה קראון דארק פיונרל מנוואר מטאליקה סייקרד רייך סלייר מדיה וקבצים בנושא מטאל בלייד רקורדס בוויקישיתוף אתר האינטרנט הרשמי של מטאל בלייד רקורדס (באנגלית) מטאל בלייד רקורדס, ברשת החברתית פייסבוק מטאל בלייד רקורדס, ברשת החברתית אקס (טוויטר) מטאל בלייד רקורדס, ברשת החברתית אינסטגרם מטאל בלייד רקורדס, סרטונים בערוץ היוטיוב ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
סי במול

סי במול (באנגלית: B-flat או B♭) הוא הצליל האחד-עשר (לפי שורת חצאי הטונים) לפי הסולם הכרומטי המערבי (הספירה מתחילה מ-דו). הוא נמצא חצי טון (סקונדה קטנה) מעל לה וחצי טון (פרימה מוגדלת) מתחת לצליל סי, כלומר אנהרמוני ל-לה דיאז (אנ': A♯) על אף שבצורות כיוון מסוימות סי במול נשמע שונה מ-לה דיאז. כאשר הוא מחושב בכוונון מושווה בהתייחס ל-לה מעל דו אמצעי כ-440 הרץ, התדר של סי במול מעל דו אמצעי הוא בערך 466.164 הרץ. בעוד שתזמורת סימפונית מכוונת לפי הצליל לה המנוגן על ידי אבובן, תזמורת כלי נשיפה מכוונת בדרך כלל לפי הצליל סי במול המנוגן על ידי טוביסט, קרנאי או קלרניטן. בגרמניה, רוסיה, פולין וסקנדינביה הצליל סי במול מכונה 'B', כאשר 'H' מייצגת סי-בקר. מאז שנות ה-90 של המאה ה-20, סי במול מסומן לרוב כ-B♭ או 'Bess' במקום 'B' בספרי מוזיקה שוודים. סי במול מז'ור סי במול מינור (אנ') ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
בריין דריל

בריין דריל (Brain Drill) היא להקת דת' מטאל טכני אמריקאית מסנטה קרוס שבקליפורניה, ארצות הברית, שנוסדה בשנת 2005. הלהקה חתומה במטאל בלייד רקורדס. (2006) The Parasites - מיני אלבום (2008) Apocalyptic Feasting (2010) Quantum Catastrophe (2016) Boundless Obscenity הרכב נוכחי סטיב רטג'סטן - שירה דילן ראסקין - גיטרה איוון מונגויה - גיטרה בס רון קסאי - תופים אתר האינטרנט הרשמי של בריין דריל בריין דריל, ברשת החברתית פייסבוק בריין דריל, סרטונים בערוץ היוטיוב בריין דריל, באתר AllMusic (באנגלית) בריין דריל, באתר MusicBrainz (באנגלית) בריין דריל, להקה באתר Encyclopedia Metallum (באנגלית) בריין דריל, באתר Discogs (באנגלית) בריין דריל, באתר Songkick (באנגלית) בריין דריל, באתר בנדקמפ ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Myriads

Myriads היא להקת דום/מטאל גותי סימפוני. הלהקה הוקמה ב-1997 בסטוונגר, ושיריה עוסקים בפילוסופיה ופסיכולוגיה. היא הוציאה שני אלבומים בשנים 1999 ו-2002 ואחריהם נכנסה לתקופה של הקפאה. ב-2010 הוציאה שיר דמו נוסף. רודי מיכאל (Rudi Michael) - תופים, כלי הקשה ג'יי. פי. (J.P.) - גיטרות: גיטרה חשמלית וגיטרה אקוסטית אלכסנדר טוויס (Alexander Twiss) - שירה, גרואלינג וגיטרות מונה אונדהיים שקוטן (Mona Undheim Skottene) - שירה נשית, פסנתר וקלידים חברים לשעבר מיקאל שטוקדל (Mikael Stokdal) - שירה, פסנתר, קלידים (עזב ב-2003) In Spheres Without Time‏ - 1999 Introspection‏ - 2002 Myriads, ברשת החברתית פייסבוק Myriads, ברשת החברתית אקס (טוויטר) Myriads, סרטונים בערוץ היוטיוב Myriads, באתר MusicBrainz (באנגלית) Myriads, להקה באתר Encyclopedia Metallum (באנגלית) Myriads, באתר Discogs (באנגלית) דף הפייסבוק של הלהקה ערך זה הוא קצרמר בנושא מוזיקאים ובנושא נורווגים. אתם מוזמנים לתרום לוויקיפדיה ולהרחיב אותו.
טד לאנג'

תיאודור ויליאם לאנג' (נולד ב-5 בינואר 1948) הוא שחקן, במאי ותסריטאי, המוכר בשל תפקידו כמוזג אייזק וושינגטון בסדרת הטלוויזיה "ספינת האהבה" ששודרה בשנות ה-70 וה-80. לאנג' נולד וגדל באוקלנד שבמדינת קליפורניה. הוא למד באקדמיה המלכותית לאמנות הדרמה בלונדון. עם סיום לימודיו שב לארצות הברית, ובין 1968 ל-1972 השתתף במחזמר שיער, בגרסה הראשונה בה הועלה בברודוויי. הופעתו הקולנועית הראשונה הייתה בסרט התיעודי "Wattstax" ב-1973. בשנים 1974 ו-1975 גילם את דמותו של ג'וניור בקומדיית המצבים "That's My Mama" ששודרה ברשת ABC. ב-1977 החל לגלם את תפקידו של המוזג אייזק וושינגטון בסדרת הטלוויזיה "ספינת האהבה" ששודרה אף היא ברשת "ABC". הוא השתתף בסדרה עד ירידתה מהמרקע ב-1986. במהלך השנים גם ביים וכתב כמה מהפרקים. לאחר ירידת הסדרה מהמרקעים המשיך לעסוק בכתיבה ובבימוי. בין היתר, ביים פרקים בסדרות הטלוויזיה "מואישה", דארמה וגרג", ו"איב", כן ביים מחזות בתיאטרון, עליהם זכה בפרסים מקומיים, והשתתף בתפקידים קטנים ותפקידי אורח בסרטי קולנוע וסדרות טלוויזיה שונות. לאנג' היה נשוי בין 1978 ל-1989 לשריל תומפסון ולזוג נולדו שני בנים. ב-2001 נישא בשנית למארי ליי. מדיה וקבצים בנושא טד לאנג' בוויקישיתוף טד לאנג', במסד הנתונים הקולנועיים IMDb (באנגלית) טד לאנג', באתר AllMovie (באנגלית) טד לאנג', במסד הנתונים הקולנועיים KinoPoisk (ברוסית) טד לאנג' במסד הנתונים IBDB (באנגלית)
פרנסואה-אוגוסט ביאר

פרנסואה-אוגוסט ביאר (בצרפתית: François-Auguste Biard;‏ 29 ביוני 1799 – 20 ביוני 1882) היה צייר צרפתי. טייל ברחבי העולם ובין היתר צייר סיטואציות במקומות שביקר. היא גם פעיל נגד סחר העבדים האטלנטי. נולד כפרנסואה תרז ביאר (François Thérèse Biard) בליון, צרפת. הוא למד אמנות אצל פייר רבואל בעירו. לאחר מכן יצא למסע ועבר באיטליה, יוון והלבנט. עם חזרתו בשנת 1818 הציג תמונות סוגה בצרפת וזכה לפרסום, בין היתר בסלון הפריזאי. לאחר מכן חזר לטייל ברחבי אירופה. בשנת 1839 השתתף במסע ללפלנד ושפיצברגן, משם חזר הן עם ציורים בדיוניים, והן עם ציורים תיעודיים עבור המוזיאון לתולדות הטבע בצרפת. בשנת 1840 התחתן עם הכתבת לאוני ד'אונה, לימים מאהבתו של ויקטור הוגו, שהשתתפה אף היא במסע לצפון אירופה. בשנת 1848 צייר את תמונתו המפורסמת, "ביטול העבדות בקולוניות הצרפתיות ב־1848" לרגל האירוע המתואר בשם התמונה. בשנים האלה תמונותיו זכו לפרסום רב והוא אף עוטר בצלב כבוד צרפתי. בשנת 1858, שלוש שנים לאחר שנפרד רשמית מאשתו, נסע לברזיל, שם גר כשנה בריו דה ז'ניירו, צייר עבור הקיסר פדרו השני, וטייל באגן האמזונאס. הוא נאלץ לסרב להצעה ללמד באקדמיה לאמנות בריו דה ז'ניירו בגלל טיוליו. לאחר חזרתו לצרפת, יצא למסע חדש באמריקה הצפונית, שם נחשף שוב מקרוב לתופעת העבדות. תמונותיו מוצגות במוזיאון הלובר בפריז, בארמון ורסאי, במוזיאון הלאומי לאמנות בברזיל, ועוד. ביאר מת בשנת 1882 באזור פונטנבלו שעל יד פריז. מדיה וקבצים בנושא פרנסואה-אוגוסט ביאר בוויקישיתוף
פרנק סטילוול

פרנק לזלי סטילוול (באנגלית: Frank Leslie Stillwell ‏ 27 ביוני 1888 - 8 בפברואר 1963) היה גאולוג אוסטרלי, זוכה מדליית קלארק מטעם החברה המלכותית של ניו סאות ויילס בשנת 1951. סטילוול למד באוניברסיטת מלבורן והצטרף למשלחת האוסטרלו-אסייתית לאנטארקטיקה (1914-1911) כגאולוג. במשך 17 חודשים שהה באנטארקטיקה בפיקודו של דאגלס מוסון. הוא הוצב בבסיס העיקרי במפרץ קומונוולת'. לאחר המשלחת עבד סטילוול בברוקן היל, ניו סאות ויילס, מ-1919 עד 1921, כעוזר לגאולוג ד"ר ארנסט קלייטון אנדרוז. הוא מיפה את שדה הזהב של קלגורלי, מערב אוסטרליה, 1928-1927. סטילוול הצטרף לחברה המלכותית של ויקטוריה בשנת 1910 וכיהן כנשיאה בשנים 1953–1954. Frank Leslie Stillwell 1888-1963 Australian Academy of Science Arthur A. Wilcock, 'Stillwell, Frank Leslie (1888 - 1963)', Australian Dictionary of Biography, Volume 12, Melbourne University Press|MUP, 1990, pp 94–95 . ערך זה הוא קצרמר בנושא גאולוגיה ובנושא אוסטרליה. אתם מוזמנים לתרום לוויקיפדיה ולהרחיב אותו.
תעשיית השקרים

תעשיית השקרים (Industry of Lies) הוא ספר עיון מאת העיתונאי והמשפטן בן-דרור ימיני שבוחן את הסכסוך הישראלי-ערבי ובפרט את הסכסוך הישראלי-פלסטיני מנקודת מבט מחקרית. הספר נכתב בעת שימיני שהה בשנת שבתון בארצות הברית ופורסם בשנת 2014. הספר עוסק בהפרכת שקרים בנוגע לסכסוך הישראלי-ערבי באמצעות הפנייה למספר רב של מחקרים וניתוחים סטטיסטיים. לטענת הספר שקרים אלה כנגד ישראלים, בוטים ומרובים עד כדי דמוניזציה, מתדלקים את האנטישמיות החדשה ומלבד לפגוע ביהודים ובמדינת ישראל פוגעים גם בערבים עצמם, שסובלים מהטרור האסלאמי הרצחני. ב-2017 יצאה מהדורה מעודכנת של הספר באנגלית, בשם "Industry of Lies: Media, Academia and the Israeli-Arab Conflict". בחיבורו זה של בן-דרור ימיני הוא מתאר שורה של טענות שלדבריו מופיעות בתקשורת בישראל ובאוניברסטאות בישראל ובעולם על אודות הסכסוך הישראלי-ערבי, ומנסה להראות שהן שקריות על ידי בדיקת נתונים סטטיסטיים והבאת סימוכין ממקורות מידע שונים. מסקנתו של ימיני היא כי טענות אלה אינן פוגעות רק במדינת ישראל, אלא גם בתהליך השלום ובפלסטינים. ימיני תוקף בספרו בעיקר את עיתון "הארץ", את הפרופסור אילן פפה, ואת העיתונאי גדעון לוי, וטוען כי עיקר הדמוניזציה של מדינת ישראל מקורה בכתביהם של אלה המלווים בשקרים ובעיוות האמת. הסברה ישראלית האנטישמיות החדשה דני קושמרו, מאבק העיתונאי ב"תעשיית השקרים", Mako. יעקב אחימאיר, 'הארץ' שותף ביצירת דמותה הדמונית של ישראל, באתר nrg‏, 12 בספטמבר 2014 "תעשיית השקרים", אברי גלעד והילה קורח מראיינים את בן-דרור ימיני על הספר בתוכנית העולם הבוקר של רשת, ספטמבר 2014 בן-דרור ימיני, "במה מרכזית להסתה" - פרק מהספר "תעשיית השקרים", העין השביעית, ספטמבר 2014 יניב מגל, ‏"ארגוני זכויות אדם בעולם שותפים לקמפיין שטני נגד ישראל", באתר גלובס, 14 באוקטובר 2014 גלעד צוויק, מיתוס הנכבה ושקר האפרטהייד: בן דרור ימיני נגד העולם, באתר מידה, 26 באוקטובר 2014 אביב פרץ, ״שקרים אמיתיים״, בבלוג זוטי דברים, 10 בנובמבר 2017 שמואל לדרמן, תעשיית שקרים של מי? ביקורת על ספרו של בן דרור ימיני "תעשיית השקרים : מדיה, אקדמיה וסכסוך", פוליטיקה 25, קיץ 2016